CELEX: 32014R0877
Language: et
Date: 2014-08-08 00:00:00
Title: Komisjoni rakendusmäärus (EL) nr 877/2014, 8. august 2014 , teatavate kaupade klassifitseerimise kohta kombineeritud nomenklatuuris

13.8.2014   
            
            
               ET
            
            
               Euroopa Liidu Teataja
            
            
               L 240/15
            
         KOMISJONI RAKENDUSMÄÄRUS (EL) nr 877/2014,
   8. august 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt nõukogu määruse (EMÜ) nr 2913/92 (2) artikli 12 lõikele 6. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. august 2014
      
         
            Komisjoni nimel
         
         
            presidendi eest
         
         
            komisjoni liige
         
         Martine REICHERTS
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Seade (nn LCD-videoseina kuvar) koosneb LCD-värvimonitorist ja automaatsest andmetöötlusseadmest, mõõtmetega umbes 91 × 53 × 12 cm.
                  Monitoril ekraani diagonaaliga umbes 102 cm (40 tolli) on järgmised omadused:
                  
                              —
                           
                           
                              loomulik eraldusvõime 1 920 × 1 080 pikslit,
                           
                        
                              —
                           
                           
                              kuvasuhe 16:9,
                           
                        
                              —
                           
                           
                              piksli samm 0,46125 mm,
                           
                        
                              —
                           
                           
                              reaktsiooniaeg 8 ms,
                           
                        
                              —
                           
                           
                              maksimaalne näiv heledus 700 cd/m2,
                           
                        
                              —
                           
                           
                              tavaline kontrastisuhe 3 000:1,
                           
                        
                              —
                           
                           
                              horisontaalne ja vertikaalne vaatenurk 178°,
                           
                        
                              —
                           
                           
                              pilt-pildis funktsioon.
                           
                        Sisseehitatud automaatne andmetöötlusseade koosneb mikroprotsessorist, 1 GB mälust ja 40 GB kõvakettast.
                  Seadmel on ka helivõimendi, kaks kõlarit ning toite- ja juhtnupud ning see esitatakse tollile koos kaugjuhtimispuldiga.
                  Seadmel on järgmised liidesed: VGA sisend, DVI-D sisend/väljund, HDMI, CVBS (AV), RS-232C sisend/väljund, helisisend/-väljund ja kohtvõrk.
                  Tollile esitatav seade on mõeldud kasutamiseks LCD-videoseina komponendina. Integreeritud automaatset andmetöötlusseadet kasutatakse videoseina protsessorina, mis võimaldab videoseina kontrollimist üle võrgu videoseina konfiguratsioonide puhul kuni 5 × 5 moodulit. Seade võib töötada iseseisvalt monitorina või automaatse andmetöötlusseadmena.
               
               
                  8528 59 31
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8528, 8528 59 ja 8528 59 31 sõnastusega.
                  Seade on ette nähtud täitma kahte XVI jaotise funktsiooni (rubriigi 8471 andmetöötlus ja rubriigi 8528 video kuvamine). Osutatud jaotise märkuse 3 kohaselt tuleb seade klassifitseerida põhifunktsiooni täitvaks seadmeks.
                  Arvestades seadme kontseptsiooni ja konstruktsiooni, näiteks asjaolu, et automaatset andmetöötlusseadet kasutatakse videoseina protsessorina, mis võimaldab videoseina kontrollimist üle võrgu videoseina konfiguratsioonide puhul kuni 5 × 5 moodulit, on seade ette nähtud kasutamiseks LCD-videoseina monitorina. Seega on seadme põhifunktsioon rubriigi 8528 monitor. Seetõttu ei või seadet klassifitseerida automaatse andmetöötlusseadmena rubriiki 8471.
                  Arvestades seadme objektiivseid omadusi, nagu ekraani suurus, toetatud videovormingud, pikaajaliseks lähedalt vaatamiseks sobimatu piksli samm, suur näiv heledus, kaugjuhtimispuldi olemasolu, võimendusega heliväljundid, pilt-pildis funktsioon ning kindel alus ilma kallutus- ja pöördmehhanismita, ei ole monitor üksnes või peamiselt rubriiki 8471 kuuluvates automaatsetes andmetöötlussüsteemides kasutatavat tüüpi. Seetõttu ei või toodet klassifitseerida alamrubriiki 8528 51 00.
                  Kuna monitor võimaldab kuvada automaatse andmetöötlusseadme signaale tasemel, mis on piisav, et kasutada seda koos automaatse andmetöötlusseadmega, siis võib monitori pidada suutlikuks kuvama automaatsetest andmetöötlusseadmetest tulevaid signaale nõuetekohasel funktsionaalsustasemel.
                  Seega tuleb seade klassifitseerida CN-koodi 8528 59 31 alla kui LCD- ehk vedelkristallekraaniga lamekuvar, mis on võimeline kuvama automaatsetest andmetöötlusseadmetest pärit signaale nõuetekohasel funktsionaalsustasemel.